Ճաշկերույթից հետո հյուրերը ցրվեցին պարտեզում, իսկ երաժիշտները շտապեցին սեղանների մոտ և սկսեցին ճաշակել այն ուտեստներն ու խմիչքը, որոնք սպասավորները բերել էին նրանց համար։ Սեղանը թողնելով՝ Վարդանը Հալիթ փաշայի հետևից պարտեզ դուրս եկավ, նրան մոտենալու մտադրությամբ։ Սակայն զինվորականներն ու զավառապետը խմբված էին տաղավարում և աշխույժ վիճում էին։ Վարդանը տուն վերադարձավ այն հույսով, որ ավելի հարմար առիթ կներկայանա։